b'\n_START_ARTICLE_\nOtto Wagner\n_START_PARAGRAPH_\nOtto Koloman Wagner (13. hein\xc3\xa4kuuta 1841 Wien \xe2\x80\x93 11. huhtikuuta 1918 Wien) oli it\xc3\xa4valtalainen arkkitehti. Wagner lukeutui historismin ja jugendin arkkitehteihin. H\xc3\xa4n on Wienin arkkitehtikoulukunnan perustaja ja modernin kaupunkirakentamisen edell\xc3\xa4k\xc3\xa4vij\xc3\xa4. _NEWLINE_Wagner opiskeli vuodesta 1857 vuoteen 1862 Berliinin kuninkaallisessa arkkitehtiakatemiassa sek\xc3\xa4 Wieniss\xc3\xa4 aluksi Polyteknillisess\xc3\xa4 instituutissa ja my\xc3\xb6hemmin kuvataideakatemiassa muun muassa August Sicard von Sicardsburgin ja Eduard van der N\xc3\xbcllin oppilaana. Oman itsen\xc3\xa4isen arkkitehtiuransa Wagner aloitti vuonna 1864._NEWLINE_Wagner teki Wienin uuden keskustasuunnitelman, josta tosin toteutui vain kaupunkirata. H\xc3\xa4n seurasi vuonna 1894 Karl von Hasenaueria Wienin kuvataideakatemian professorina. Sen erikoisluokan johtajana h\xc3\xa4n oli perustamassa Moderne Architektur -nimist\xc3\xa4 oppisuuntaa. H\xc3\xa4nen toteutuneita suunnitelmiaan ovat Karlsplatzin asema (1899\xe2\x80\x931901), Postsparkassenamt (1904\xe2\x80\x931906) ja Nussdorf Wieniss\xc3\xa4.'